ประกาศคณะกรรมการจัดระบบการจราจรทางบกเรื่องมาตรฐานป้ายสัญลักษณ์ในระบบขนส่งสาธารณะ[๑] โดยเป็นการสมควรกำหนดรูปแบบป้ายสัญลักษณ์ในระบบขนส่งสาธารณะเพื่อให้เป็นมาตรฐานเดียวกันทั่วประเทศอาศัยอำนาจตามความในมาตรา๕ (๓) แห่งพระราชบัญญัติคณะกรรมการจัดระบบการจราจรทางบก พ.ศ. ๒๕๒๑ซึ่งแก้ไขเพิ่มเติมโดยพระราชบัญญัติคณะกรรมการจัดระบบการจราจรทางบก (ฉบับที่ ๒) พ.ศ. ๒๕๓๕คณะกรรมการจัดระบบการจราจรทางบกโดยอนุมัติคณะรัฐมนตรีจึงออกประกาศกำหนดมาตรฐานป้ายสัญลักษณ์ในระบบขนส่งสาธารณะไว้ดังต่อไปนี้ข้อ๑ ในประกาศนี้ ป้ายสัญลักษณ์ หมายความว่า รูปภาพ ข้อความ ตัวหนังสือตัวเลข หรือสัญลักษณ์ใด ๆ ที่แสดงติดตั้ง หรือทำให้ปรากฏอยู่บนแผ่นป้าย กล่องผนังหรือที่อื่นใดในเขตหรือพื้นที่การให้บริการขนส่งสาธารณะ ได้แก่ สถานี ชานชาลาป้ายหยุดรถ จุดจอดรถ จุดพักรถ หรือพื้นที่ใด ๆ ที่มีการให้บริการขนส่งสาธารณะในลักษณะและตำแหน่งที่เห็นได้โดยง่ายและชัดเจน ทำด้วยแผ่นโลหะไม้ หรือวัสดุอื่น โดยมีวัตถุประสงค์เพื่อให้ข้อมูลการให้บริการสิ่งอำนวยความสะดวกต่างๆ การห้าม การเตือน ความปลอดภัย การบังคับ หรือการแนะนาการใช้บริการ แก่ผู้โดยสารหรือผู้ใช้บริการขนส่งสาธารณะให้สามารถรับรู้หรือเข้าใจ สัญลักษณ์ห้าม สัญลักษณ์เตือน สัญลักษณ์ความปลอดภัยสัญลักษณ์จำกัดสิทธิ์ สัญลักษณ์ให้สิทธิ์คนพิการ ทุพพลภาพและผู้สูงอายุหรือสามารถเข้าถึงสิ่งอานวยความสะดวกที่ต้องการได้ข้อ๒ ในประกาศนี้ ระบบขนส่งสาธารณะ หมายความว่า ระบบการขนส่งคนโดยสารเพื่อสินจ้างหรือเพื่อการให้บริการทั้งแบบประจำทางและไม่ประจำทาง ด้วยยานพาหนะประเภทต่าง ๆ ได้แก่ รถขนส่งมวลชนรถโดยสาร รถยนต์รับจ้าง รถจักรยานยนต์รับจ้าง รถไฟ รถไฟฟ้า เรือโดยสาร และอากาศยานขนส่งรวมถึงส่วนประกอบที่เกี่ยวข้องกับมาตรฐาน ความสะดวกและความปลอดภัยของผู้โดยสารในระบบขนส่งสาธารณะข้อ๓ ป้ายสัญลักษณ์แบ่งเป็น ๗ กลุ่มดังนี้(๑) ป้ายสัญลักษณ์สิ่งอำนวยความสะดวกทั่วไป (Public Facilities) ได้แก่ป้ายสัญลักษณ์ที่มีวัตถุประสงค์เพื่อให้ข้อมูลหรือให้การแนะนำผู้โดยสารหรือผู้ใช้บริการให้สามารถไปยังจุดให้บริการสิ่งอำนวยความสะดวกต่างๆ (ยกเว้นสิ่งอำนวยความสะดวกด้านการคมนาคม)ภายในเขตหรือพื้นที่การให้บริการขนส่งสาธารณะนั้น ๆ(๒)ป้ายสัญลักษณ์สิ่งอำนวยความสะดวกด้านการคมนาคม (Transport Facilities) ได้แก่ ป้ายสัญลักษณ์ที่มีวัตถุประสงค์เพื่อให้ข้อมูลหรือให้การแนะนำผู้โดยสารหรือผู้ใช้บริการให้สามารถไปยังจุดให้บริการสิ่งอำนวยความสะดวกที่เกี่ยวข้องกับการเดินทางหรือการคมนาคมภายในเขตหรือพื้นที่การให้บริการขนส่งสาธารณะนั้น ๆ(๓) ป้ายสัญลักษณ์ห้าม (Prohibition) ได้แก่ ป้ายสัญลักษณ์ที่มีวัตถุประสงค์เพื่อห้ามผู้โดยสารหรือผู้ใช้บริการกระทำการหรือกิจกรรมบางอย่างภายในเขตหรือพื้นที่การให้บริการขนส่งสาธารณะนั้น ๆ(๔) ป้ายสัญลักษณ์เตือน (Warning) ได้แก่ป้ายสัญลักษณ์ที่มีวัตถุประสงค์เพื่อเตือนผู้โดยสารหรือผู้ใช้บริการให้กระทำการหรือกิจกรรมบางอย่างภายในเขตหรือพื้นที่การให้บริการขนส่งสาธารณะนั้น ๆ ด้วยความระมัดระวัง(๕) ป้ายสัญลักษณ์ความปลอดภัย (Safety) ได้แก่ป้ายสัญลักษณ์ที่มีวัตถุประสงค์เพื่อให้ข้อมูลที่เกี่ยวข้องกับการกระทำหรือกิจกรรมหรือพื้นที่ที่ทำให้เกิดความปลอดภัยแก่ผู้โดยสารหรือผู้ใช้บริการเมื่อเกิดเหตุฉุกเฉินภายในเขตหรือพื้นที่การให้บริการขนส่งสาธารณะนั้นๆ(๖) ป้ายสัญลักษณ์จำกัดสิทธิ์ (Mandatory) ได้แก่ ป้ายสัญลักษณ์ที่มีวัตถุประสงค์เพื่อจำกัดสิทธิ์ผู้โดยสารหรือผู้ใช้บริการในการกระทำการหรือกิจกรรมบางอย่างภายในเขตหรือพื้นที่การให้บริการขนส่งสาธารณะนั้น ๆ(๗) ป้ายสัญลักษณ์สิ่งอำนวยความสะดวกสำหรับคนพิการหรือทุพพลภาพ และผู้สูงอายุ (Accessible Facilities) ได้แก่ ป้ายสัญลักษณ์ที่มีวัตถุประสงค์เพื่อให้ข้อมูลหรือให้การแนะนำผู้โดยสารหรือผู้ใช้บริการที่เป็นผู้พิการหรือทุพพลภาพ และผู้สูงอายุ ให้สามารถไปยังจุดให้บริการสิ่งอำนวยความสะดวกสำหรับคนพิการหรือทุพพลภาพ และผู้สูงอายุ ภายในเขตหรือพื้นที่การให้บริการขนส่งสาธารณะนั้น ๆหมวด ๑ป้ายสัญลักษณ์สิ่งอำนวยความสะดวกทั่วไป(Public Facilities) ข้อ๔ ป้ายสัญลักษณ์สิ่งอำนวยความสะดวกทั่วไป(Public Facilities) ซึ่งปรากฏตามตัวอย่างในรูปที่ ๑ ท้ายประกาศนี้มีความหมายดังนี้(๑) ป้ายสัญลักษณ์ ห้องสุขา(ทั่วไป) (Toilet (general)) หมายความว่าบริเวณนั้นได้จัดให้มีห้องสุขาไว้บริการแก่บุคคลผู้โดยสาร หรือผู้ใช้บริการทั่วไป (สท.๑)(๒)ป้ายสัญลักษณ์ ห้องสุขา (ผู้ชาย) (Toilet (men)) หมายความว่า บริเวณนั้นได้จัดให้มีห้องสุขาไว้บริการแก่บุคคล ผู้โดยสารหรือผู้ใช้บริการเฉพาะเพศชาย (สท.๒)(๓) ป้ายสัญลักษณ์ ห้องสุขา(ผู้หญิง) (Toilet (women)) หมายความว่าบริเวณนั้นได้จัดให้มีห้องสุขาไว้บริการแก่บุคคลผู้โดยสาร หรือผู้ใช้บริการเฉพาะเพศหญิง (สท.๓)(๔)ป้ายสัญลักษณ์ กรุณาแบ่งปันที่นั่ง (Courtesy (Please give up your seat)) หมายความว่า ขอให้บุคคล ผู้โดยสารหรือผู้ใช้บริการแบ่งปันที่นั่งให้แก่เด็ก สตรีมีครรภ์ผู้สูงอายุผู้พิการหรือทุพพลภาพ และผู้โดยสารที่เดินทางพร้อมเด็กเล็ก (สท.๔)(๕) ป้ายสัญลักษณ์ ที่นั่งสำหรับพระภิกษุหรือนักบวช (Seat for monks or priests) หมายความว่าบริเวณนั้นได้จัดให้มีที่นั่งสำรองไว้สำหรับผู้โดยสารหรือผู้ใช้บริการที่เป็นพระภิกษุสามเณร และนักบวช (สท.๕)(๖) ป้ายสัญลักษณ์ ลิฟต์ (Elevator) หมายความว่า บริเวณนั้นได้จัดให้มีลิฟต์ไว้บริการแก่บุคคล ผู้โดยสารหรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ (สท.๖)(๗) ป้ายสัญลักษณ์ บันไดเลื่อน(Escalator) หมายความว่าบริเวณนั้นได้จัดให้มีบันไดเลื่อนไว้บริการแก่บุคคล ผู้โดยสาร หรือผู้ใช้บริการภายในเขตหรือพื้นที่การให้บริการขนส่งสาธารณะนั้น ๆ (สท.๗)(๘) ป้ายสัญลักษณ์ บันได (Stairs) หมายความว่า บริเวณนั้นได้จัดให้มีบันไดไว้บริการแก่บุคคล ผู้โดยสารหรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ (สท.๘)(๙) ป้ายสัญลักษณ์ ทางเลื่อน (Moving walking) หมายความว่า บริเวณนั้นได้จัดให้มีทางเลื่อนไว้บริการแก่บุคคลผู้โดยสาร หรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ (สท.๙)(๑๐) ป้ายสัญลักษณ์ ทางข้าม (Crosswalk) หมายความว่า บริเวณนั้นได้จัดให้มีทางข้ามไว้บริการแก่บุคคล ผู้โดยสารหรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ (สท.๑๐)(๑๑) ป้ายสัญลักษณ์ ห้องสวดมนต์(Meditation / Chapel) หมายความว่า บริเวณนั้นได้จัดให้มีห้องสำหรับทำกิจกรรมทางศาสนาเพื่อให้บริการบุคคลผู้โดยสาร หรือผู้ใช้บริการ (สท.๑๑)(๑๒) ป้ายสัญลักษณ์ ห้องแต่งตัวผู้ชาย(Dressing room (men)) หมายความว่า บริเวณนั้นได้จัดให้มีห้องแต่งตัวไว้บริการแก่บุคคลผู้โดยสาร หรือผู้ใช้บริการ เฉพาะเพศชาย (สท.๑๒)(๑๓) ป้ายสัญลักษณ์ ห้องแต่งตัวผู้หญิง(Dressing room (women)) หมายความว่าบริเวณนั้นได้จัดให้มีห้องแต่งตัวไว้บริการแก่บุคคล ผู้โดยสารหรือผู้ใช้บริการ เฉพาะเพศหญิง (สท.๑๓)(๑๔) ป้ายสัญลักษณ์ ห้องรับฝากเสื้อ(Cloakroom) หมายความว่าบริเวณนั้นได้จัดให้มีห้องรับฝากเสื้อไว้บริการแก่บุคคล ผู้โดยสารหรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ (สท.๑๔)(๑๕) ป้ายสัญลักษณ์ ห้องอาบน้ำ(Shower) หมายความว่า บริเวณนั้นได้จัดให้มีห้องอาบน้ำไว้บริการแก่บุคคลผู้โดยสาร หรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ(สท.๑๕)(๑๖) ป้ายสัญลักษณ์ ห้องปฐมพยาบาล(First aid) หมายความว่า บริเวณนั้นได้จัดให้มีห้องปฐมพยาบาลไว้บริการแก่บุคคลผู้โดยสาร หรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ(สท.๑๖)(๑๗) ป้ายสัญลักษณ์ จุดบริการน้ำดื่ม (Drinking water) หมายความว่า บริเวณนั้นได้จัดให้มีจุดบริการน้ำดื่มไว้บริการแก่บุคคลผู้โดยสาร หรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ(สท.๑๗)(๑๘) ป้ายสัญลักษณ์ สถานที่รับดูแลเด็ก(Nursery) หมายความว่าบริเวณนั้นได้จัดให้มีสถานที่รับดูแลเด็กไว้บริการแก่บุคคล ผู้โดยสาร หรือผู้ใช้บริการภายในเขตหรือพื้นที่การให้บริการขนส่งสาธารณะนั้น ๆ (สท.๑๘)(๑๙) ป้ายสัญลักษณ์ ห้องเปลี่ยนผ้าอ้อม(Baby change) หมายความว่าบริเวณนั้นได้จัดให้มีห้องเปลี่ยนผ้าอ้อมไว้บริการแก่บุคคล ผู้โดยสารหรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ (สท.๑๙)(๒๐) ป้ายสัญลักษณ์ สถานีตำรวจ/ ป้อมตำรวจ (Police station) หมายความว่าบริเวณนั้นมีสถานีตำรวจ/ ป้อมตำรวจ เพื่อรับแจ้งเหตุและให้บริการแก่บุคคล ผู้โดยสารหรือผู้ใช้บริการภายในเขตหรือพื้นที่การให้บริการขนส่งสาธารณะนั้น ๆ (สท.๒๐)(๒๑) ป้ายสัญลักษณ์ จุดแจ้งของหายและรับคืน(Lost and found) หมายความว่าบริเวณนั้นได้จัดให้มีจุดแจ้งของหายและจุดรับคืนไว้บริการแก่บุคคลผู้โดยสาร หรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ(สท.๒๑)(๒๒) ป้ายสัญลักษณ์ จุดนัดพบ (Meeting point) หมายความว่า บริเวณนั้นได้จัดให้มีจุดนัดพบไว้บริการแก่บุคคลผู้โดยสาร หรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ (สท.๒๒)(๒๓) ป้ายสัญลักษณ์ เคาน์เตอร์เช็คอิน/ ต้อนรับ (Check- / Reception) หมายความว่าบริเวณนั้นได้จัดให้มีเคาน์เตอร์เช็คอิน /ต้อนรับไว้บริการแก่บุคคล ผู้โดยสารหรือผู้ใช้บริการภายในเขตหรือพื้นที่การให้บริการขนส่งสาธารณะนั้น ๆ (สท.๒๓)(๒๔) ป้ายสัญลักษณ์ พื้นที่สูบบุหรี่(Smoking area) หมายความว่าบริเวณนั้นได้จัดให้เป็นพื้นที่อนุญาตให้บุคคล ผู้โดยสาร หรือผู้ใช้บริการสูบบุหรี่ได้ภายในเขตหรือพื้นที่การให้บริการขนส่งสาธารณะนั้น ๆ (สท.๒๔)(๒๕) ป้ายสัญลักษณ์ ถังขยะ (Trash box) หมายความว่าบริเวณนั้นได้จัดให้มีจุดทิ้งขยะทั่วไปภายในเขตหรือพื้นที่การให้บริการขนส่งสาธารณะนั้นๆ (สท.๒๕)(๒๖) ป้ายสัญลักษณ์ รีไซเคิล (Collection facility for the recycling products) หมายความว่าบริเวณนั้นได้จัดให้มีจุดทิ้งขยะรีไซเคิลภายในเขตหรือพื้นที่การให้บริการขนส่งสาธารณะนั้น ๆ (สท.๒๖)(๒๗) ป้ายสัญลักษณ์ ธนาคาร /จุดบริการแลกเปลี่ยนเงินตรา (Bank or Currency exchange office) หมายความว่าบริเวณนั้นได้จัดให้เป็นพื้นที่ให้บริการทำธุรกรรมทางการเงินแก่บุคคล ผู้โดยสารหรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ (สท.๒๗)(๒๘) ป้ายสัญลักษณ์ ตู้บริการเงินสดอัตโนมัติ(ATM) หมายความว่าบริเวณนั้นได้จัดให้เป็นพื้นที่ให้บริการตู้บริการเงินสดอัตโนมัติ แก่บุคคล ผู้โดยสารหรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ (สท.๒๘)(๒๙) ป้ายสัญลักษณ์ จุดชำระเงิน(Cashier) หมายความว่า บริเวณนั้นได้จัดให้เป็นพื้นที่รับชำระค่าสินค้าหรือบริการภายในเขตหรือพื้นที่การให้บริการขนส่งสาธารณะนั้นๆ (สท.๒๙)(๓๐) ป้ายสัญลักษณ์ พื้นที่จำหน่ายสินค้า(Shopping area) หมายความว่า บริเวณนั้นได้จัดให้เป็นพื้นที่จำหน่ายสินค้าทั่วไปภายในเขตหรือพื้นที่การให้บริการขนส่งสาธารณะนั้นๆ (สท.๓๐)(๓๑) ป้ายสัญลักษณ์ ร้านค้าปลอดภาษี(Duty free) หมายความว่าบริเวณนั้นได้จัดให้เป็นพื้นที่จำหน่ายสินค้าปลอดอากรแก่ผู้โดยสารหรือผู้ใช้บริการภายในเขตหรือพื้นที่การให้บริการขนส่งสาธารณะนั้นๆ (สท.๓๑)(๓๒) ป้ายสัญลักษณ์ ร้านหนังสือ(Bookstore) หมายความว่า บริเวณนั้นได้จัดให้เป็นพื้นที่จำหน่ายหนังสือนิตยสาร หนังสือพิมพ์ และสื่อสิ่งพิมพ์อื่น ๆภายในเขตหรือพื้นที่การให้บริการขนส่งสาธารณะนั้น ๆ (สท.๓๒)(๓๓) ป้ายสัญลักษณ์ ร้านอาหาร(Restaurant) หมายความว่า บริเวณนั้นได้จัดให้เป็นพื้นที่จำหน่ายอาหารและเครื่องดื่มทั่วไปภายในเขตหรือพื้นที่การให้บริการขนส่งสาธารณะนั้น ๆ (สท.๓๓)(๓๔) ป้ายสัญลักษณ์ ร้านกาแฟ (Coffee shop) หมายความว่าบริเวณนั้นได้จัดให้เป็นพื้นที่จำหน่ายเครื่องดื่มประเภทกาแฟ และเครื่องดื่มอื่น ๆภายในเขตหรือพื้นที่การให้บริการขนส่งสาธารณะนั้น ๆ (สท.๓๔)(๓๕) ป้ายสัญลักษณ์ ร้านจำหน่ายเครื่องดื่ม(Bar) หมายความว่า บริเวณนั้นได้จัดให้เป็นพื้นที่จำหน่ายเครื่องดื่มทั่วไปภายในเขตหรือพื้นที่การให้บริการขนส่งสาธารณะนั้น ๆ (สท.๓๕)(๓๖) ป้ายสัญลักษณ์ ร้านขายยา(Pharmacy) หมายความว่าบริเวณนั้นได้จัดให้เป็นพื้นที่จาหน่ายเวชภัณฑ์ทั่วไป ภายในเขตหรือพื้นที่การให้บริการขนส่งสาธารณะนั้นๆ (สท.๓๖)(๓๗) ป้ายสัญลักษณ์ สถานีบริการน้ำมันเชื้อเพลิง(Fuel station) หมายความว่าบริเวณนั้นได้จัดให้เป็นพื้นที่จำหน่ายน้ำมันเชื้อเพลิงภายในเขตหรือพื้นที่การให้บริการขนส่งสาธารณะนั้น ๆ (สท.๓๗)(๓๘) ป้ายสัญลักษณ์ จุดประชาสัมพันธ์/ บริการข้อมูล (Information) หมายความว่าบริเวณนั้นได้จัดให้มีบริการข้อมูลข่าวสารที่เกี่ยวข้องกับการให้บริการขนส่งสาธารณะนั้นๆ (สท.๓๘)(๓๙) ป้ายสัญลักษณ์ จุดบริการข้อมูลที่พัก/ จองที่พัก (Hotel reservations) หมายความว่าบริเวณนั้นได้จัดให้มีบริการข้อมูลข่าวสารที่เกี่ยวข้องกับที่พัก/ การจองห้องพัก สำหรับบุคคล ผู้โดยสารหรือผู้ใช้บริการภายในเขตหรือพื้นที่การให้บริการขนส่งสาธารณะนั้น ๆ (สท.๓๙)(๔๐) ป้ายสัญลักษณ์ โทรศัพท์ (Telephone) หมายความว่า บริเวณนั้นได้จัดให้มีบริการโทรศัพท์สาธารณะสาหรับบุคคล ผู้โดยสารหรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ (สท.๔๐)(๔๑) ป้ายสัญลักษณ์ โทรสาร (Fax) หมายความว่า บริเวณนั้นได้จัดให้มีบริการโทรสารสำหรับบุคคล ผู้โดยสาร หรือผู้ใช้บริการภายในเขตหรือพื้นที่การให้บริการขนส่งสาธารณะนั้น ๆ (สท.๔๑)(๔๒) ป้ายสัญลักษณ์ ไปรษณีย์ (Postal facility) หมายความว่าบริเวณนั้นได้จัดให้มีบริการด้านพัสดุภัณฑ์ / ไปรษณียภัณฑ์ สำหรับบุคคล ผู้โดยสารหรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ (สท.๔๒)(๔๓) ป้ายสัญลักษณ์ บริการอินเตอร์เน็ต(Internet) หมายความว่า บริเวณนั้นได้จัดให้มีบริการระบบอินเตอร์เน็ตสำหรับบุคคลผู้โดยสาร หรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ(สท.๔๓)(๔๔) ป้ายสัญลักษณ์ ห้องให้นมบุตร(Breastfeeding room) หมายความว่าบริเวณนั้นได้จัดให้มีสถานที่ให้นมบุตรสำหรับบุคคล ผู้โดยสาร หรือผู้ใช้บริการภายในเขตหรือพื้นที่การให้บริการขนส่งสาธารณะนั้น ๆ (สท.๔๔)ข้อ๕ ลักษณะของป้ายสัญลักษณ์สิ่งอำนวยความสะดวกทั่วไปกำหนดให้เป็นป้ายสี่เหลี่ยมจัตุรัสหรือสี่เหลี่ยมผืนผ้า มี ๒ ชนิดดังนี้(๑)ชนิดพื้นสีขาว เส้นขอบป้าย ข้อความ และสัญลักษณ์สีดำ(๒)ชนิดพื้นสีน้ำเงิน เส้นขอบป้าย ข้อความ และสัญลักษณ์สีขาวหมวด ๒ป้ายสัญลักษณ์สิ่งอำนวยความสะดวกด้านการคมนาคม(TransportFacilities) ข้อ ๖ ป้ายสัญลักษณ์สิ่งอำนวยด้านการคมนาคม (Transport Facilities) ซึ่งปรากฏตามตัวอย่างในรูปที่๒ ท้ายประกาศนี้ มีความหมายดังนี้(๑)ป้ายสัญลักษณ์ ที่จอดรถ (Parking) หมายความว่าเป็นพื้นที่ที่อนุญาตให้บุคคลผู้โดยสาร หรือผู้ใช้บริการ จอดยานพาหนะได้ตามข้อกำหนดภายในเขตหรือพื้นที่การให้บริการขนส่งสาธารณะนั้นๆ (สค.๑) (อาจใช้ป้ายสัญลักษณ์ ที่จอดรถ (Parking) ประกอบกับภาพเสริมตามประเภทของยานพาหนะนั้น ๆเพื่อแบ่งแยกพื้นที่จอดรถของยานพาหนะแต่ละประเภทก็ได้)(๒)ป้ายสัญลักษณ์ เที่ยวบินขาออก (Departures) หมายความว่าเป็นพื้นที่ให้บริการสำหรับผู้โดยสารอากาศยานขาออก (สค.๒)(๓)ป้ายสัญลักษณ์ เที่ยวบินขาเข้า (Arrivals) หมายความว่าเป็นพื้นที่ให้บริการสำหรับผู้โดยสารอากาศยานขาเข้า (สค.๓)(๔)ป้ายสัญลักษณ์ เชื่อมต่อเที่ยวบิน (Connecting flights) หมายความว่า เป็นพื้นที่ให้บริการสำหรับผู้โดยสารอากาศยานที่ต้องเปลี่ยนเที่ยวบินโดยสาร(สค.๔)(๕)ป้ายสัญลักษณ์ สถานที่รวมสัมภาระเดินทาง (Baggage storage) หมายความว่าเป็นพื้นที่รวมสัมภาระเดินทางสำหรับบุคคล ผู้โดยสารหรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ (สค.๕)(๖)ป้ายสัญลักษณ์ ตู้เก็บสัมภาระเดินทาง (Baggage lockers) หมายความว่าเป็นพื้นที่ให้บริการตู้เก็บสัมภาระเดินทางสำหรับบุคคลผู้โดยสาร หรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ(สค.๖)(๗)ป้ายสัญลักษณ์ รถเข็นสัมภาระเดินทาง (Baggage cart) หมายความว่า เป็นพื้นที่ให้บริการรถเข็นสัมภาระเดินทางสำหรับบุคคลผู้โดยสาร หรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ(สค.๗)(๘)ป้ายสัญลักษณ์ สถานที่รับสัมภาระเดินทาง (Baggage claim area) หมายความว่าเป็นพื้นที่รับสัมภาระเดินทางสำหรับบุคคลผู้โดยสาร หรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ(สค.๘)(๙)ป้ายสัญลักษณ์ บริการขนส่งกระเป๋าเดินทาง (Baggage delivery service)หมายความว่าเป็นพื้นที่ให้บริการขนส่งกระเป๋าเดินทางสำหรับบุคคล ผู้โดยสารหรือผู้ใช้บริการภายในเขตหรือพื้นที่การให้บริการขนส่งสาธารณะนั้น ๆ (สค.๙)(๑๐)ป้ายสัญลักษณ์ ที่ขายตั๋ว / ตู้ขายตั๋ว (Tickets) หมายความว่าเป็นพื้นที่ให้บริการขายตั๋วเดินทางแบบมีพนักงานบริการ หรือแบบตู้อัตโนมัติ สำหรับให้บริการบุคคลผู้โดยสารหรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ(สค.๑๐)(๑๑)ป้ายสัญลักษณ์ ศุลกากร (Customs) หมายความว่า เป็นพื้นที่ดำเนินการด้านพิธีการศุลกากร(สค.๑๑)(๑๒)ป้ายสัญลักษณ์ ตรวจคนเข้าเมือง (Immigration) หมายความว่าเป็นพื้นที่ดำเนินการด้านการตรวจคนเข้าเมือง (สค.๑๒)(๑๓)ป้ายสัญลักษณ์ อากาศยาน / ท่าอากาศยาน (Aircraft / Airport) หมายความว่าเป็นพื้นที่ท่าอากาศยานและให้บริการขนส่งสาธารณะทางอากาศ (สค.๑๓)(๑๔)ป้ายสัญลักษณ์ รถไฟ / สถานีรถไฟ (Train / Train station) หมายความว่า เป็นพื้นที่สถานีรถไฟและให้บริการขนส่งสาธารณะทางรถไฟ (สค.๑๔)(๑๕)ป้ายสัญลักษณ์ รถโดยสาร / สถานีขนส่ง (Bus / Bus station) หมายความว่า เป็นพื้นที่สถานีขนส่งผู้โดยสารและให้บริการขนส่งสาธารณะทางรถยนต์โดยสาร (สค.๑๕)(๑๖)ป้าย สัญลักษณ์ เรือโดยสาร / ท่าเทียบเรือ (Boat/Ferry / Port/Harbor) หมายความว่า เป็นพื้นที่ท่าเทียบเรือและให้บริการขนส่งสาธารณะทางเรือ (สค.๑๖)(๑๗)ป้ายสัญลักษณ์ รถแท็กซี่ (Taxi) หมายความว่าเป็นพื้นที่ให้บริการรถยนต์รับจ้างสาธารณะไม่ประจำทาง (สค.๑๗)(๑๘)ป้ายสัญลักษณ์ รถเช่า / บริการรถเช่า (Rent car) หมายความว่า เป็นพื้นที่ให้บริการรถให้เช่า (สค.๑๘)(๑๙)ป้ายสัญลักษณ์ รถประจำทาง / จุดจอดรถประจำทาง (Bus / Bus stop)หมายความว่าเป็นพื้นที่จอดรถโดยสารประจำทาง และให้บริการรถโดยสารประจำทาง (สค.๑๙)(๒๐)ป้ายสัญลักษณ์ จักรยาน (Bicycle) หมายความว่าเป็นพื้นที่ให้บริการรถจักรยานหรือเป็นพื้นที่ให้บริการจอดรถจักรยานสำหรับบุคคลผู้โดยสาร หรือผู้ใช้บริการ ภายในเขตหรือพื้นที่การให้บริการขนส่งสาธารณะนั้น ๆ(สค.๒๐)(๒๑)ป้ายสัญลักษณ์ รถราง (Tram) หมายความว่า เป็นพื้นที่จอดรถรางและให้บริการรถราง (สค.๒๑)(๒๒)ป้ายสัญลักษณ์ รถกระเช้า (Cable car) หมายความว่าเป็นพื้นที่ให้บริการรถกระเช้า (สค.๒๒)(๒๓)ป้ายสัญลักษณ์ รถรางลอยฟ้า (Cable railway) หมายความว่าเป็นพื้นที่ให้บริการรถรางลอยฟ้า (สค.๒๓)(๒๔)ป้ายสัญลักษณ์ เฮลิคอปเตอร์ (Helicopter) หมายความว่าเป็นพื้นที่ให้บริการเฮลิคอปเตอร์ หรือเป็นลานจอดเฮลิคอปเตอร์ (สค.๒๔)(๒๕)ป้ายสัญลักษณ์ รถไฟฟ้า / สถานีรถไฟฟ้า (Sky train, Subway / Sky train station, Subway station) หมายความว่า เป็นพื้นที่สถานีรถไฟฟ้าและให้บริการขนส่งสาธารณะทางรางประเภทรถไฟฟ้า (สค.๒๕)ข้อ๗ ลักษณะของป้ายสัญลักษณ์สิ่งอำนวยความสะดวกด้านคมนาคมกำหนดให้เป็นป้ายสี่เหลี่ยมจัตุรัสหรือสี่เหลี่ยมผืนผ้า มี ๒ ชนิดดังนี้(๑)ชนิดพื้นสีขาว เส้นขอบป้าย ข้อความ และสัญลักษณ์สีดำ(๒)ชนิดพื้นสีน้ำเงิน เส้นขอบป้าย ข้อความ และสัญลักษณ์สีขาวหมวด ๓ป้ายสัญลักษณ์ห้าม(Prohibition) ข้อ๘ ป้ายสัญลักษณ์ห้าม (Prohibition) ซึ่งปรากฏตามตัวอย่างในรูปที่ ๓ ท้ายประกาศนี้มีความหมายดังนี้(๑)ป้ายสัญลักษณ์ การห้ามทั่วไป (General prohibition) หมายความว่า ห้ามบุคคลผู้โดยสาร หรือผู้ใช้บริการ กระทำกิจกรรม หรือกระทำการใดๆ ในเขตพื้นที่ที่ติดตั้งป้าย (สห.๑)(๒)ป้ายสัญลักษณ์ ห้ามสูบบุหรี่ (No smoking) หมายความว่าห้ามบุคคล ผู้โดยสารหรือผู้ใช้บริการ สูบบุหรี่ในเขตพื้นที่ที่ติดตั้งป้าย (สห.๒)(๓)ป้ายสัญลักษณ์ ห้ามจุดไฟ / ห้ามวัตถุไวไฟ (No open flame / No flame good) หมายความว่าห้ามบุคคล ผู้โดยสาร หรือผู้ใช้บริการ จุดไฟ หรือกระทำการที่ทำให้เกิดประกายไฟหรือนำพาวัตถุไวไฟเข้ามาในในเขตพื้นที่ที่ติดตั้งป้าย (สห.๓)(๔)ป้ายสัญลักษณ์ ห้ามเข้า / ห้ามบุกรุก (No entry / No trespassing) หมายความว่าห้ามบุคคล ผู้โดยสาร หรือผู้ใช้บริการ และยานพาหนะที่ไม่ได้รับอนุญาตเข้าไปในทิศทางที่ติดตั้งป้ายสัญลักษณ์ (สห.๔)(๕)ป้ายสัญลักษณ์ ห้ามจอดรถ (No parking) หมายความว่าห้ามยานพาหนะทุกชนิดระหว่างแนวเขตพื้นที่ที่กำหนด เว้นแต่จะหยุดรับ - ส่งคนหรือสิ่งของชั่วขณะ ซึ่งต้องกระทำโดยมิชักช้า (สห.๕)(๖)ป้ายสัญลักษณ์ ห้ามรถจักรยานผ่าน (No bicycles) หมายความว่า ห้ามรถจักรยานทุกชนิดผ่านเข้า -ออกในเขตพื้นที่ที่ติดตั้งป้าย (สห.๖)(๗)ป้ายสัญลักษณ์ ห้ามผ่าน (No thoroughfare) หมายความว่าห้ามบุคคลผู้โดยสาร หรือผู้ใช้บริการ ที่ไม่ได้รับอนุญาตผ่านเข้า -ออกในเขตพื้นที่ที่ติดตั้งป้าย (สห.๗)(๘)ป้ายสัญลักษณ์ ห้ามวิ่ง (Do not rush) หมายความว่า ห้ามบุคคลผู้โดยสารหรือผู้ใช้บริการวิ่งภายในเขตพื้นที่ที่ติดตั้งป้าย (สห.๘)(๙)ป้ายสัญลักษณ์ ห้าม จับ / ห้ามสัมผัส (Do nottouch) หมายความ ว่าห้ามบุคคล ผู้โดยสารหรือผู้ใช้บริการจับหรือสัมผัสวัตถุในเขตพื้นที่ที่ติดตั้งป้าย (สห.๙)(๑๐)ป้ายสัญลักษณ์ ห้ามทิ้งขยะ (No littering) หมายความว่าห้ามบุคคลผู้โดยสารหรือผู้ใช้บริการทิ้งขยะหรือเศษสิ่งของภายในเขตพื้นที่ที่ติดตั้งป้าย(สห.๑๐)(๑๑)ป้ายสัญลักษณ์ ห้ามวางเท้าบนเก้าอี้ (Keep feet off seats) หมายความว่าห้ามบุคคลผู้โดยสาร หรือผู้ใช้บริการ วางเท้าบนเก้าอี้หรือที่นั่งในเขตพื้นที่ที่ติดตั้งป้าย(สห.๑๑)(๑๒)ป้ายสัญลักษณ์ ห้ามนำกระเป๋าเดินทางเข้า (No luggage) หมายความว่าห้ามบุคคล ผู้โดยสาร หรือผู้ใช้บริการ นำกระเป๋าเดินทางเข้าในเขตพื้นที่ที่ติดตั้งป้าย(สห.๑๒)(๑๓)ป้ายสัญลักษณ์ ห้ามดื่ม (Not drinking water) หมายความว่า ห้ามบุคคลผู้โดยสาร หรือผู้ใช้บริการ ดื่มน้ำบริเวณเขตพื้นที่ที่ติดตั้งป้าย(สห.๑๓)(๑๔)ป้ายสัญลักษณ์ ห้ามใช้โทรศัพท์เคลื่อนที่ (No activated mobile phones) หมายความว่าห้ามบุคคล ผู้โดยสาร หรือผู้ใช้บริการ ใช้โทรศัพท์เคลื่อนที่บริเวณเขตพื้นที่ที่ติดตั้งป้าย(สห.๑๔)(๑๕)ป้ายสัญลักษณ์ ห้ามใช้อุปกรณ์อิเล็กทรอนิกส์ (Do not use electronic devices) หมายความว่า ห้ามบุคคล ผู้โดยสาร หรือผู้ใช้บริการใช้อุปกรณ์อิเล็กทรอนิกส์บริเวณเขตพื้นที่ที่ติดตั้งป้าย (สห.๑๕)(๑๖)ป้ายสัญลักษณ์ ห้ามถ่ายรูป (Do not take photographs) หมายความว่า ห้ามบุคคลผู้โดยสารหรือผู้ใช้บริการ ถ่ายรูปในเขตพื้นที่ที่ติดตั้งป้าย (สห.๑๖)(๑๗)ป้ายสัญลักษณ์ ห้ามใช้แฟลชขณะถ่ายรูป (Do nottake flash photographs) หมายความว่า ห้ามบุคคล ผู้โดยสาร หรือผู้ใช้บริการ ใช้แฟลชขณะถ่ายรูปในเขตพื้นที่ที่ติดตั้งป้าย(สห.๑๗)(๑๘)ป้ายสัญลักษณ์ ห้ามใช้รถเข็นเด็ก (Do not use prams) หมายความว่า ห้ามบุคคลผู้โดยสารหรือผู้ใช้บริการ ใช้รถเข็นเด็กในเขตพื้นที่ที่ติดตั้งป้าย (สห.๑๘)(๑๙)ป้ายสัญลักษณ์ ห้ามว่ายน้ำ (No swimming) หมายความว่าห้ามบุคคล ผู้โดยสารหรือผู้ใช้บริการ ว่ายน้ำในเขตพื้นที่ที่ติดตั้งป้าย (สห.๑๙)(๒๐)ป้ายสัญลักษณ์ ห้ามตั้งแค้มป์ (No camping) หมายความว่าห้ามบุคคล ผู้โดยสารหรือผู้ใช้บริการ ตั้งแค้มป์ในเขตพื้นที่ที่ติดตั้งป้าย (สห.๒๐)(๒๑)ป้ายสัญลักษณ์ ห้ามรับประทานอาหารหรือเครื่องดื่ม (No eating or drinking) หมายความว่าห้ามบุคคล ผู้โดยสาร หรือผู้ใช้บริการรับประทานอาหารหรือเครื่องดื่มในเขตพื้นที่ที่ติดตั้งป้าย (สห.๒๑)(๒๒)ป้ายสัญลักษณ์ ห้ามนำสัตว์เลี้ยงเข้า (No PetAllowed) หมายความว่า ห้ามบุคคลผู้โดยสาร หรือผู้ใช้บริการนำสัตว์เลี้ยงเข้าในเขตพื้นที่ที่ติดตั้งป้าย (สห.๒๒)(๒๓)ป้ายสัญลักษณ์ ห้ามพกพาอาวุธ (No weapons) หมายความว่าห้ามบุคคลผู้โดยสาร หรือผู้ใช้บริการ พกพาอาวุธในเขตพื้นที่ที่ติดตั้งป้าย (สห.๒๓)(๒๔)ป้ายสัญลักษณ์ ห้ามนำสัมภาระขนาดใหญ่เข้าในสถานี (No large belongings) หมายความว่า ห้ามบุคคล ผู้โดยสารหรือผู้ใช้บริการ นำสัมภาระขนาดใหญ่เข้าในเขตพื้นที่ที่ติดตั้งป้าย (สห.๒๔)(๒๕)ป้ายสัญลักษณ์ ห้ามนำลูกโป่งเข้าในสถานี (No balloons) หมายความว่า ห้ามบุคคลผู้โดยสาร หรือผู้ใช้บริการ นำลูกโป่งเข้าในเขตพื้นที่ที่ติดตั้งป้าย(สห.๒๕)(๒๖)ป้ายสัญลักษณ์ ห้ามนำทุเรียนหรืออาหารมีกลิ่นแรงเข้าในสถานี (No Durian and strong smelling food) หมายความว่า ห้ามบุคคล ผู้โดยสารหรือผู้ใช้บริการ นำทุเรียนหรืออาหารมีกลิ่นแรงเข้าในเขตพื้นที่ที่ติดตั้งป้าย(สห.๒๖)(๒๗)ป้ายสัญลักษณ์ ห้ามหาบเร่ (No hawking) หมายความว่าห้ามบุคคล ผู้โดยสารหรือผู้ใช้บริการ นาหาบเร่เข้าในเขตพื้นที่ที่ติดตั้งป้าย (สห.๒๗)ข้อ ๙ ลักษณะของป้ายสัญลักษณ์ห้ามกำหนดให้เป็นป้ายวงกลม พื้นสีขาว เส้นขอบป้ายและเส้นคาดสีแดง ข้อความและสัญลักษณ์สีดำหมวด ๔ป้ายสัญลักษณ์เตือน(Warning) ข้อ๑๐ ป้ายสัญลักษณ์เตือน (Warning) ซึ่งปรากฏตามตัวอย่างในรูปที่ ๔ ท้ายประกาศนี้มีความหมายดังนี้(๑)ป้ายสัญลักษณ์ ระวังอันตราย / การเตือนทั่วไป (Danger / General warning) หมายความว่าเตือนบุคคล ผู้โดยสาร หรือผู้ใช้บริการ ในการกระทำกิจกรรม หรือกระทำการใด ๆ ในเขตพื้นที่ที่ติดตั้งป้าย(สต.๑)(๒)ป้ายสัญลักษณ์ ระวังสิ่งกีดขวาง (Warning: obstacles) หมายความว่า เตือนบุคคลผู้โดยสาร หรือผู้ใช้บริการ ให้ระวังสิ่งกีดขวางบริเวณเขตพื้นที่ที่ติดตั้งป้าย (สต.๒)(๓)ป้ายสัญลักษณ์ ระวังพื้นต่างระดับ (ขึ้น) (Warning: uneven access (up)) หมายความว่าเตือนบุคคล ผู้โดยสาร หรือผู้ใช้บริการ ให้ระวังพื้นต่างระดับ (ขึ้น)บริเวณเขตพื้นที่ที่ติดตั้งป้าย (สต.๓)(๔)ป้ายสัญลักษณ์ ระวังพื้นต่างระดับ (ลง) (Warning: uneven access (down)) หมายความว่าเตือนบุคคล ผู้โดยสาร หรือผู้ใช้บริการ ให้ระวังพื้นต่างระดับ (ลง)บริเวณเขตพื้นที่ที่ติดตั้งป้าย (สต.๔)(๕)ป้ายสัญลักษณ์ ระวังพื้นลื่น (Warning: slippery surface) หมายความว่า เตือนบุคคลผู้โดยสารหรือผู้ใช้บริการ ให้ระวังพื้นลื่น บริเวณเขตพื้นที่ที่ติดตั้งป้าย (สต.๕)(๖)ป้ายสัญลักษณ์ ระวังตก (Warning: drop/fall)หมายความว่า ใช้เตือนบุคคลผู้โดยสาร หรือผู้ใช้บริการ ให้ระวังตกบริเวณเขตพื้นที่ที่ติดตั้งป้าย (สต.๖)(๗)ป้ายสัญลักษณ์ ระวังศีรษะ (Warning: overheadobstacles) หมายความว่าเตือนบุคคล ผู้โดยสารหรือผู้ใช้บริการ ให้ระวังศีรษะ บริเวณเขตพื้นที่ที่ติดตั้งป้าย (สต.๗)(๘)ป้ายสัญลักษณ์ ระวังไฟฟ้าแรงสูง (Warning: electricity) หมายความว่า เตือนบุคคลผู้โดยสาร หรือผู้ใช้บริการ ให้ระวังไฟฟ้าแรงสูงบริเวณเขตพื้นที่ที่ติดตั้งป้าย (สต.๘)(๙)ป้ายสัญลักษณ์ ยืนให้พ้นจากระยะปิดประตู (Stand clear of closing doors) หมายความว่า เตือนบุคคล ผู้โดยสาร หรือผู้ใช้บริการให้ยืนให้พ้นจากระยะปิดประตู บริเวณเขตพื้นที่ที่ติดตั้งป้าย (สต.๙)ข้อ๑๑ ลักษณะของป้ายสัญลักษณ์เตือน กำหนดให้เป็นป้ายสามเหลี่ยมด้านเท่าพื้นสีเหลืองเส้นขอบป้าย ข้อความ และสัญลักษณ์สีดำหมวด ๕ป้ายสัญลักษณ์ความปลอดภัย(Safety) ข้อ๑๒ ป้ายสัญลักษณ์ความปลอดภัย (Safety) ซึ่งปรากฏตามตัวอย่างในรูปที่ ๕ท้ายประกาศนี้ มีความหมายดังนี้(๑)ป้ายสัญลักษณ์ อุปกรณ์ดับเพลิงยกหิ้ว (Fire extinguisher) หมายความว่า มีอุปกรณ์ดับเพลิงยกหิ้ว บริเวณเขตพื้นที่ที่ติดตั้งป้าย(สป.๑)(๒)ป้ายสัญลักษณ์ ปุ่มฉุกเฉิน (Emergency call button) หมายความว่า มีปุ่มกดแจ้งเหตุฉุกเฉิน บริเวณเขตพื้นที่ที่ติดตั้งป้าย(สป.๒)(๓)ป้ายสัญลักษณ์ จุดกดแจ้งเหตุเพลิงไหม้ (Fire alarm call point) หมายความว่ามีปุ่มกดแจ้งเหตุเพลิงไหม้บริเวณเขตพื้นที่ที่ติดตั้งป้าย (สป.๓)(๔)ป้ายสัญลักษณ์ สายดับเพลิง (Fire hose reel) หมายความว่า มีสายดับเพลิงบริเวณเขตพื้นที่ที่ติดตั้งป้าย (สป.๔)(๕)ป้ายสัญลักษณ์ โทรศัพท์ฉุกเฉิน (Emergency telephone) หมายความว่ามีโทรศัพท์ฉุกเฉิน บริเวณเขตพื้นที่ที่ติดตั้งป้าย (สป.๕)(๖)ป้ายสัญลักษณ์ บันไดหนีไฟ (In case of fire) หมายความว่าบอกทางไปสู่บันไดหนีไฟและที่ตั้งบันไดหนีไฟ (สป.๖)(๗)ป้ายสัญลักษณ์ ห้ามใช้ลิฟต์ขณะเกิดเพลิงไหม้ (Do not use lift the event of fire) หมายความว่าห้ามบุคคล ผู้โดยสาร หรือผู้ใช้บริการ ใช้ลิฟต์ขณะเกิดเพลิงไหม้ (สป.๗)(๘)ป้ายสัญลักษณ์ ทางออกฉุกเฉิน (Emergency exit) หมายความว่า บอกทางไปสู่ประตู / ทางออกฉุกเฉิน (สป.๘)(๙)ป้ายสัญลักษณ์ พื้นที่ปลอดภัย (Safety evacuation area) หมายความว่าบอกทางไปสู่พื้นที่ปลอดภัยและที่ตั้งพื้นที่ปลอดภัย (สป.๙)ข้อ๑๓ ลักษณะของป้ายสัญลักษณ์ความปลอดภัย กำหนดให้เป็นป้ายสี่เหลี่ยมจัตุรัสหรือสี่เหลี่ยมผืนผ้ามี ๓ ชนิดดังนี้(๑)ชนิดพื้นสีแดง เส้นขอบป้าย ข้อความ และสัญลักษณ์สีขาว(๒)ชนิดพื้นสีขาว เส้นขอบป้าย ข้อความ และสัญลักษณ์สีเขียว(๓)ชนิดพื้นสีขาว เส้นขอบ และเส้นคาดสีแดง ข้อความ และสัญลักษณ์สีดำหมวด ๖ป้ายสัญลักษณ์จำกัดสิทธิ์(Mandatory) ข้อ๑๔ ป้ายสัญลักษณ์จากัดสิทธิ์ (Mandatory) ซึ่งปรากฏตามตัวอย่างในรูปที่ ๖ท้ายประกาศนี้ มีความหมายดังนี้(๑) ป้ายสัญลักษณ์ การจำกัดสิทธิ์ทั่วไป(General mandatory action) หมายความว่าจำกัดสิทธิ์บุคคล ผู้โดยสาร หรือผู้ใช้บริการ ในการกระทำ /ไม่กระทำกิจกรรม หรือกระทำการใด ๆ ในเขตพื้นที่ที่ติดตั้งป้าย (สจ.๑)(๒) ป้ายสัญลักษณ์ กรุณางดใช้เสียง(Quiet please) หมายความว่า จำกัดสิทธิ์บุคคลผู้โดยสารหรือผู้ใช้บริการ โดยให้งดใช้เสียงในเขตพื้นที่ที่ติดตั้งป้าย (สจ.๒)(๓) ป้ายสัญลักษณ์ กรุณายืนชิดด้านขวา(Please stand onthe right) หมายความว่าจำกัดสิทธิ์บุคคล ผู้โดยสาร หรือผู้ใช้บริการโดยให้ยืนชิดด้านขวาในเขตพื้นที่ที่ติดตั้งป้าย (สจ.๓)(๔) ป้ายสัญลักษณ์ กรุณายืนชิดด้านซ้าย(Please stand onthe left) หมายความว่าจำกัดสิทธิ์บุคคล ผู้โดยสาร หรือผู้ใช้บริการโดยให้ยืนชิดด้านซ้ายในเขตพื้นที่ที่ติดตั้งป้าย (สจ.๔)(๕) ป้ายสัญลักษณ์ กรุณาเข้าแถวเรียงหนึ่ง(Line up ones) หมายความว่า จำกัดสิทธิ์บุคคลผู้โดยสาร หรือผู้ใช้บริการโดยให้เข้าแถวเรียงหนึ่งในเขตพื้นที่ที่ติดตั้งป้าย (สจ.๕)(๖)ป้ายสัญลักษณ์ กรุณาเข้าแถวเรียงสอง (Line upin twos) หมายความว่า จำกัดสิทธิ์บุคคลผู้โดยสารหรือผู้ใช้บริการ โดยให้เข้าแถวเรียงสองในเขตพื้นที่ที่ติดตั้งป้าย (สจ.๖)(๗)ป้ายสัญลักษณ์ กรุณาเข้าแถวเรียงสาม (Line upin threes) หมายความว่าจำกัดสิทธิ์บุคคลผู้โดยสาร หรือผู้ใช้บริการ โดยให้เข้าแถวเรียงสามในเขตพื้นที่ที่ติดตั้งป้าย (สจ.๗)(๘)ป้ายสัญลักษณ์ กรุณาอุ้มสัตว์เลี้ยงของท่าน (Pets must be carried) หมายความว่าจำกัดสิทธิ์บุคคลผู้โดยสาร หรือผู้ใช้บริการ โดยให้อุ้มสัตว์เลี้ยงที่นำมาด้วยไว้ตลอดระยะเวลาที่อยู่ในเขตพื้นที่ที่ติดตั้งป้าย(สจ.๘)(๙)ป้ายสัญลักษณ์ กรุณาจูงเด็ก (Keep hold of children) หมายความว่า จำกัดสิทธิ์บุคคลผู้โดยสารหรือผู้ใช้บริการโดยให้จูงเด็กที่พามาด้วยไว้ตลอดระยะเวลาที่อยู่ในเขตพื้นที่ที่ติดตั้งป้าย (สจ.๙)ข้อ๑๕ ลักษณะของป้ายสัญลักษณ์จำกัดสิทธิ์กำหนดให้เป็นป้ายวงกลม พื้นสีน้ำเงินหรือสีฟ้าเส้นขอบป้าย ข้อความและสัญลักษณ์สีขาวหมวด ๗ป้ายสัญลักษณ์สิ่งอำนวยความสะดวกสำหรับคนพิการหรือทุพพลภาพและผู้สูงอายุ (Accessible Facilities) ข้อ๑๖ ป้ายสัญลักษณ์สิ่งอำนวยสำหรับคนพิการหรือทุพพลภาพ และผู้สูงอายุซึ่งปรากฏตามตัวอย่างในรูปที่ ๗ ท้ายประกาศนี้มีความหมายดังนี้(๑)ป้ายสัญลักษณ์ สิ่งอำนวยความสะดวกทั่วไปสำหรับคนพิการ หรือทุพพลภาพ(Access for disable persons) หมายความว่า มีบริการสิ่งอำนวยความสะดวกสำหรับคนพิการหรือทุพพลภาพในบริเวณต่าง ๆ ได้แก่ ประตูรถ ที่นั่ง ที่นอน ทางเดิน บันไดช่องขายตั๋วจุดบริการข้อมูล พื้นที่สำหรับจอดรถเข็นหรืออุปกรณ์สำหรับเก็บรถเข็นบริเวณเขตพื้นที่ที่ติดตั้งป้าย (สพ.๑)(๒)ป้ายสัญลักษณ์ สิ่งอำนวยความสะดวกทั่วไปสำหรับผู้สูงอายุ (Access for elderly persons) หมายความว่ามีบริการสิ่งอำนวยความสะดวกสำหรับผู้สูงอายุ ในบริเวณต่าง ๆ ได้แก่ ประตูรถที่นั่ง ที่นอน ทางเดิน บันได ช่องขายตั๋ว จุดบริการข้อมูล (สพ.๒)(๓)ป้ายสัญลักษณ์ ห้องสุขาทั่วไปที่คนพิการ หรือทุพพลภาพ และผู้สูงอายุ สามารถใช้บริการได้ (Toilet for all) หมายความว่า กำหนดให้ห้องสุขานั้นเป็นห้องสุขาที่มีขนาดและมีสิ่งอำนวยความสะดวกรองรับการใช้บริการของคนพิการหรือทุพพลภาพ และผู้สูงอายุ ได้ (สพ.๓)(๔)ป้ายสัญลักษณ์ ห้องสุขาเฉพาะสำหรับคนพิการ หรือทุพพลภาพ และผู้สูงอายุ(Priority toilet) หมายความว่า กำหนดให้ห้องสุขานั้นเป็นห้องสุขาที่ให้สิทธิสำหรับคนพิการหรือทุพพลภาพและผู้สูงอายุ เข้าใช้บริการได้ก่อน (สพ.๔)(๕)ป้ายสัญลักษณ์ ทางลาดสำหรับผู้ใช้รถเข็น (Ramped access) หมายความว่าทางข้างหน้าเป็นทางลาดสำหรับให้รถเข็น คนพิการ คนทุพพลภาพผู้สูงอายุ ใช้สัญจร (สพ.๕)(๖)ป้ายสัญลักษณ์ ทางร่วมของรถเข็น (Mobility impaired route) หมายความว่าทางข้างหน้าเป็นทางร่วมสำหรับให้รถเข็นทั้งที่เป็นรถเข็นสำหรับคนพิการ คนทุพพลภาพ ผู้สูงอายุรวมทั้งรถเข็นเด็กและรถเข็นทั่วไป ใช้สัญจร (สพ.๖)(๗)ป้ายสัญลักษณ์ ที่จอดรถยนต์สำหรับคนพิการ หรือทุพพลภาพ (Parking for disable persons) หมายความว่ากำหนดให้เป็นช่องจอดรถหรือพื้นที่จอดรถสำหรับคนพิการคนทุพพลภาพ บริเวณเขตพื้นที่ที่ติดตั้งป้าย(สพ.๗)(๘)ป้ายสัญลักษณ์ ที่จอดรถยนต์สำหรับผู้สูงอายุ (Parking for elderly persons) หมายความว่ากำหนดให้เป็นช่องจอดรถหรือพื้นที่จอดรถสำหรับผู้สูงอายุบริเวณเขตพื้นที่ที่ติดตั้งป้าย (สพ.๘)(๙)ป้ายสัญลักษณ์ ลิฟต์เฉพาะสำหรับคนพิการ หรือทุพพลภาพ และผู้สูงอายุ(Accessible elevators) หมายความว่าเป็นลิฟต์ที่ให้บริการเฉพาะสำหรับคนพิการ ทุพพลภาพและผู้สูงอายุ (สพ.๙)(๑๐)ป้ายสัญลักษณ์ เครื่องช่วยฟัง (Assistive listening) หมายความว่า มีเครื่องช่วยฟังให้บริการสำหรับคนพิการทางการได้ยินหรือสื่อความหมายบริเวณเขตพื้นที่ที่ติดตั้งป้าย (สพ.๑๐)(๑๑)ป้ายสัญลักษณ์ เครื่องช่วยเหลือคนพิการทางการได้ยิน (Thai Telecommunication Relay Service) หมายความว่ามีเครื่องช่วยเหลือคนพิการทางการได้ยิน (TTRS) ให้บริการสำหรับคนพิการทางการได้ยินหรือสื่อความหมายบริเวณเขตพื้นที่ที่ติดตั้งป้าย (สพ.๑๑)(๑๒)ป้ายสัญลักษณ์ โทรศัพท์เสียง (Volume telephone) หมายความว่า มีโทรศัพท์เสียงให้บริการสำหรับคนพิการทางการเห็นบริเวณเขตพื้นที่ที่ติดตั้งป้าย (สพ.๑๒)(๑๓)ป้ายสัญลักษณ์ บริการให้ความช่วยเหลือคนพิการทางการได้ยินหรือสื่อความหมาย (Service for hearing impaired persons) หมายความว่า มีเจ้าหน้าที่ให้บริการสำหรับคนพิการทางการได้ยินหรือสื่อความหมายบริเวณเขตพื้นที่ที่ติดตั้งป้าย (สพ.๑๓)(๑๔)ป้ายสัญลักษณ์ บริการให้ความช่วยเหลือคนพิการทางการเห็น (Service for blind persons) หมายความว่ามีเจ้าหน้าที่ให้บริการสำหรับคนพิการทางการเห็น บริเวณเขตพื้นที่ที่ติดตั้งป้าย(สพ.๑๔)(๑๕)ป้ายสัญลักษณ์ บริการให้ความช่วยเหลือคนพิการทางสติปัญญา การรับรู้ และออทิสติก (Service for mentally retarded persons) หมายความว่า มีเจ้าหน้าที่ให้บริการสำหรับคนพิการทางสติปัญญาการรับรู้ และออทิสติก บริเวณเขตพื้นที่ที่ติดตั้งป้าย (สพ.๑๕)ข้อ๑๗ ลักษณะของป้ายสัญลักษณ์สิ่งอำนวยสำหรับคนพิการหรือทุพพลภาพ และผู้สูงอายุกำหนดให้เป็นป้ายสี่เหลี่ยมจัตุรัสหรือสี่เหลี่ยมผืนผ้ามี ๒ ชนิดดังนี้(๑)ชนิดพื้นสีน้ำเงิน เส้นขอบป้าย ข้อความ และสัญลักษณ์สีขาว(๒)ชนิดพื้นสีขาว เส้นขอบป้าย ข้อความ และสัญลักษณ์สีน้ำเงินหมวด ๘เบ็ดเตล็ด ข้อ๑๘ การกำหนดลักษณะประกอบป้ายสัญลักษณ์อันได้แก่ การจัดกลุ่มชุดป้ายและการใช้ป้ายเสริม เพื่อประกอบป้ายสัญลักษณ์ให้หน่วยงานที่เกี่ยวข้องกับการให้บริการขนส่งสาธารณะกำหนดได้ตามความเหมาะสมและจะต้องไม่ขัดกับกฎหมายอื่น ๆ ที่เกี่ยวข้องการกำหนดลักษณะประกอบป้ายสัญลักษณ์ดังกล่าวจะต้องกระทำเพื่อความชัดเจนในการจำแนกสื่อความและอำนวยความสะดวก ไม่ก่อให้เกิดความสับสนแก่บุคคล ผู้โดยสาร หรือผู้ใช้บริการเฉพาะภายในเขตหรือพื้นที่การให้บริการขนส่งสาธารณะที่หน่วยงานระบุไว้เท่านั้นข้อ๑๙ รูปแบบป้ายสัญลักษณ์ในระบบขนส่งสาธารณะตามประกาศฉบับนี้ให้หน่วยงานที่เกี่ยวข้องกับการให้บริการขนส่งสาธารณะทุกประเภททั้งทางถนน ทางรางทางน้ำ และทางอากาศและหน่วยงานอื่น ๆ นำไปใช้ภายในเขตหรือพื้นที่การให้บริการขนส่งสาธารณะนั้นๆ ได้โดยอนุโลมประกาศณ วันที่ ๙ ตุลาคม พ.ศ. ๒๕๖๐สมคิด จาตุศรีพิทักษ์รองนายกรัฐมนตรีประธานกรรมการจัดระบบการจราจรทางบก[เอกสารแนบท้าย]๑.รูปที่ ๑ ป้ายสัญลักษณ์สิ่งอำนวยความสะดวกทั่วไป (Public Facilities)๒.รูปที่ ๒ ป้ายสัญลักษณ์สิ่งอานวยความสะดวกด้านการคมนาคม (Transport Facilities)๓.รูปที่ ๓ ป้ายสัญลักษณ์ห้าม (Prohibition)๔.รูปที่ ๔ ป้ายสัญลักษณ์เตือน (Warning)๕.รูปที่ ๕ ป้ายสัญลักษณ์ความปลอดภัย (Safety)๖.รูปที่ ๖ ป้ายสัญลักษณ์จำกัดสิทธิ์ (Mandatory)๗.รูปที่ ๗ ป้ายสัญลักษณ์สิ่งอานวยความสะดวกสำหรับคนพิการ หรือทุพพลภาพและผู้สูงอายุ (Accessible Facilities)(ดูข้อมูลจากภาพกฎหมาย)วิวรรธน์/จัดทำ๕ สิงหาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๑๓ ง/หน้า ๖/๓ กันยายน ๒๕๖๑